ការសម្ភាសអ្នកមីងខៅ ថាត

ក៖ អ្នកសម្ភាសឈ្មោះ ជាង ស៊ីអ៊ាវ

ខ៖ អ្នកទទួលការសម្ភាសឈ្មោះខៅ ថាត។

ការសង្ខេបប្រវត្តិរបស់អ្នកមីងខៅ ថាត

អ្នកមីងខៅ​ ថាត មានអាយុ៦០ ឆ្នាំនៅក្នុងឆ្នាំ២០២០ មានភេទស្រី មានទីលំនៅបច្ចុប្បន្ននៅភូមិអូរយ៉េស ឃុំស្រែសង្គម ស្រកកោះញ៉ែក ខេត្តមណ្ឌលគិរី។

ក៖ ចឹងជាដំបូងខ្ញុំអរគុណច្រើនមីងដែរបានអោយខ្ញុំពិភាក្សាជាមួយមីងទាក់ទងពីប្រវត្តិរបស់មីង ហើយការសម្ភាសទាំងអស់នេះគឺធ្វើឡើងដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរ ដើម្បីទុកអោយកូនចៅជំនាន់ក្រោយពួកគាត់បានស្គាល់ហ្នឹងបានដឹងពីប្រវត្តិឪពុកម្ដាយហ្នឹងដូនតាជាពិសេសមីងចង់សម្ភាសមីង ទុកអោយកូនចៅជំនាន់ក្រោយរបស់មីងបានស្គាល់បានដឹងពីប្រវត្តិរបស់មីងដែរមីងបានរៀបរាប់ប្រាប់ចឹងសំរាប់មីងយល់ព្រមដើម្បីអោយក្មួយដាក់ការសម្ភាសទាំងអស់ហ្នឹងទៅក្នុងវេបសាយសាលាទេមីងអត់អីទេណេះមីងណេះ?

ខ៖ ចា៎អត់អីទេ។

ក៖ បាទមីងចឹងសំរាប់ខ្ញុំជាអ្នកសម្ភាសមីងខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសគឺនៅថ្ងៃទី១ខែឧសភាឆ្នាំ២០២០ហើយការសម្ភាសហ្នឹងគឺធ្វើឡើងនៅភូមិហ្នឹងភូមិអីគេមីង?

ខ៖ ភូមិអូរយ៉េស។

ក៖ ភូមិអូរយ៉េស?

ខ៖ ចា៎!

ក៖ ចុះឃុំ?

ខ៖ ឃុំស្រែសង្គម។

ក៖ ឃុំស្រែសង្គម ស្រុកកោះញ៉ែក ខេត្តមណ្ឌលគិរី?

ខ៖ ចា៎!

ក៖ ចឹងសំរាប់មីងឈ្មោះពេញទាំងត្រកូលរបស់មីងម៉ងឈ្មោះអីគេមីង?

ខ៖ ឈ្មោះខៅ ថាត។

ក៖ ឈ្មោះអីគេមីង?

ខ៖ ឈ្មោះខៅ ថាត។

ក៖ ខៅ ថាតចុះមានឈ្មោះហៅក្រៅអត់មីង?

ខ៖ អត់មានទេ។

ក៖ ចឹងមានឈ្មោះតែមួយហ្នឹងទេណេះមីង?

ខ៖ ចា៎!

ក៖ អូ៎ចុះអើមីងសព្វថ្ងៃមីងអាយុប៉ុន្មាន?

ខ៖ ហុកសិប។

ក៖ ហុកសិបណេះមីងណេះ?

ខ៖ ចា៎!

ក៖ ចុះមីងកើតនៅថ្ងៃខែឆ្នាំណាមីងចាំអត់?

ខ៖ អត់បានចាំផង។

ក៖ អត់ចាំទេ?

ខ៖ ប៉ុនអាយុហុកសិប។

ក៖ អូ៎បើគិតទៅមីងកើតនៅឆ្នាំមួយពាន់ប្រាំបួនរយហុកសិបចឹងថ្ងៃខែក៏មីងអត់ចាំដែរណេះមីងណេះ?

ខ៖ ហ្នឹងហើយអត់ចាំ។

ក៖ ចុះឆ្នាំលក្ខណៈជូត ឆ្លូវ ខាល ថោះមីងឆ្នាំអីគេ?

ខ៖ ឆ្នាំជូត។

ក៖ ឆ្នាំជូតណេះមីង?

ខ៖ ចា៎ឆ្នាំជូត។

ក៖ អូ៎បាទមីងចុះមីងអើទីកន្លែងដែរមីងកើតម៉ងមីងកើតនៅណា?

ខ៖ នៅកើតនៅព្រៃវែង។

ក៖ កើតនៅព្រៃវែងអូ៎មីងអ្នកស្រុកនៅព្រៃវែងហោស?

ខ៖ ចា៎!

ក៖ អូ៎នៅភូមិអីឃុំអីមីងចាំអត់?

ខ៖ អើមកយូរហើយដូចភ្លេចអស់ហើយ!

ក៖ ប៉ុន្តែស្រុកអីគេមីង?

ខ៖ ស្រុកមេសាង។

ក៖ ស្រុកមេសាង ខេត្តព្រៃវែង?

ខ៖ ចា៎!

ក៖ អូ៎ចុះមីងមានបងប្អូនបង្កើតចំនួនប៉ុន្មាននាក់ទៅមីង?

ខ៖ បងប្អូនប្រាំបីនាក់។

ក៖ បងប្អូនប្រាំបីនាក់ហោសមីង?

ខ៖ ចា៎!

ក៖ ចុះមីងកូនទីប៉ុន្មានទៅ?

ខ៖ ពៅគេ។

ក៖ អូ៎មីងពៅហោសចុះមីងគិតថាមានបងៗមីងណាដែរគាត់ស្លាប់ហើយរឺមួយក៏នៅរស់ទាំងអស់មីង?

ខ៖ ស្លាប់។

ក៖ ស្លាប់ប៉ុន្មាននាក់ទៅ?

ខ៖ អើខានទៅយូរហើយសាមសិបឆ្នាំហើយខ្ញុំខានទៅនោះ។

ក៖ ប៉ុន្តែកាលពីមីងមកហ្នឹងណុងស្លាប់ប៉ុន្មាននាក់មីងពេលដែរមីងមកដំបូងពេលដែរបែកពីពួកគាត់ហាស?

ខ៖ អើបួននាក់។

ក៖ ស្លាប់បួននាក់នៅសល់បូននាក់ចឹងតែឥឡូវយើងអត់ដែរដឹងដំណឹងគា្នទេ?

ខ៖ អត់ដឹងចា៎!

ក៖ អូ៎ចឹងមានន័យថាបងប្អូនយើងយើងអត់ដែរទាក់ទងគា្នម៉ងចឹង?

ខ៖ អត់ដែរ។

ក៖ អើប៉ុន្តែមីងមកហ្នឹងមករស់នៅម្នាក់ឯង?

ខ៖ នៅម្នាក់ឯង!

ក៖ ជាមួយកូន?

ខ៖ ជាមួយកូនគេប្ដីកូន។

ក៖ ប៉ុន្តែអត់មានបងប្អូនណាមកជាមួយទៀតណាហីមងណេះ?

ខ៖ អត់ទេអត់មានទេ។

ក៖ អូ៎ចឹងមានន័យថាមកនៅហ្នឹងមកនៅតែកូនចៅហ្នឹងក្រុមគ្រួសារមីងនៅហ្នឹង?

ខ៖ ចា៎!

ក៖ ម្នាក់ឯងទៅ?

ខ៖ ចា៎!

ក៖ ប៉ុន្តែហេតុអីបានមីងមកនៅហ្នឹងដោយសារកើតអីគេ?

ខ៖ កូននាំមកកូននាំមកទៅ។

ក៖ អូ៎ពីមុនកូនមករកស៊ីនៅហ្នឹងមុនហោស?

ខ៖ ចា៎!

ក៖ អូ៎ចុះមីងគិតថាបងៗរបស់មីងដែរមីងចាំឈ្មោះពួកគាត់ទាំងអស់អត់មីងទាំងអ្នកស្លាប់ទាំងអ្នករស់ហាស?

ខ៖ ភ្លេចអស់ហើយវាយូរពេក។

ក៖ ចុះអ្នករស់?

ខ៖ អ្នករស់អីនៅដែរប៉ុន្តែដូចានទៅយូរចឹងហាស!

ក៖ ប៉ុន្តែបងប្អូនមីងចាំឈ្មោះពួកគាត់ទាំងអស់អត់?

ខ៖ បងប្អូនហោស?

ក៖ បាទ!

ខ៖ ចាំខ្លះភ្លេចខ្លះដូចថាវាយូរពេក។

ក៖ យូរពេកហោស?

ខ៖ ចា៎យូរពេក។

ក៖ អូ៎ប៉ុន្តែមីងគិតថាអ្នករស់ពួកគាត់ឈ្មោះអីគេខ្លះមីងចាំអត់?

ខ៖ អ្នករស់ចាំតើ!

ក៖ មីងអាចប្រាប់ឈ្មោះមួយចំនួនបានអត់អ្នករស់ឥឡូវស្រីសល់ប៉ុន្មានប្រុសសល់ប៉ុន្មានមីង?

ខ៖​ អើនៅផ្ទះអត់មានប្រុសទេសុទ្ធតែស្រី។

ក៖ បងប្អូនមីងសុទ្ធតែស្រីហោស?

ខ៖ ចា៎បងស្លាប់ហើយណុង។

ក៖ ប៉ុន្តែពួកគាត់មានកូនចៅគាត់នៅណុងទៀតទៅ?

ខ៖ ចា៎គេមានកូនចៅនៅភូមិកំណើតណុងហ្នឹងហាស!

ក៖ អូ៎បាទមីង!

ខ៖ អ៊ុំចេញដើរតាំងពីយូរហើយតាំងពីមានប្ដីមានអីហុកហើយតាំងពីខ្ទង់ម៉្ភៃ។

ក៖ អូ៎មីងចេញពីណុងមករហូតហោស?

ខ៖ ចា៎ចេញរហូតអត់នៅទេ។

ក៖ ប៉ុន្តែកាលមីងនៅណុងជាមួយពួកគាត់ពួកគាត់ធ្វើអីគេធ្វើស្រែចំការដែរទៅ?

ខ៖ ធ្វើស្រែចំការធ្វើស្រែគ្មានចំការទេស្រុកណុងហោស!

ក៖ ស្រុកណុងមានតែស្រែទេណេះ?

ខ៖ ចា៎មានតែស្រែ។

ក៖ អូ៎ដល់ពេលយើងចេញមកយើងលែងបានទាក់ទងគា្នរហូត?

ខ៖ លែងចា៎!

ក៖ ខាងគេក៏អត់ដែរទាក់ទងមកយើងដែរ?

ខ៖ ចា៎!

ក៖ ចឹងមានន័យថាដាច់គា្នហើយណេះមីងណេះដូចដាច់គា្នចឹងណេះមីង?

ខ៖ ចា៎មិនដែរទាក់ទងគា្នទេ។

ក៖ អូ៎ចុះមីងគិតថាអើឪពុករបស់មីងគាត់ឈ្មោះអីគេមីង?

ខ៖ ឈ្មោះខៅដែរ។

ក៖ ឈ្មោះអីគេខៅមីងតា?

ខ៖ ជីតាអត់ស្គាល់ផង។

ក៖ អត់ស្គាល់ទេអូ៎?

ខ៖ ភ្លេចហើយ!

ក៖ ដឹងតែខៅ?

ខ៖ ចា៎ដឹងកើតមិនដឹងទាន់ឪពុកស្លាប់។

ក៖ អូ៎!

ខ៖ ឪពុកស្លាប់។

ក៖ បាទមីងចុះ…?

ខ៖ ដូចថាអើម៉ែហ្នឹងដូចថាគាត់ពោះធំហើយចឹងហាសគាត់ស្លាប់ខ្ញុំទាន់តើ!

ក៖ អូ៎បាទមីងចុះម្ដាយរបស់មីងឈ្មោះអីគេមីង?

ខ៖ ទន់ពៅ។

ក៖ ទន់ពៅ?

ខ៖ ចា៎!

ក៖ ហ្នឹងមីងចាំ?

ខ៖ ចា៎ចាំប៉ុនយូរទាល់តែធំបានដឹងក្ដី។

ក៖ ប៉ុន្តែកាលឪពុកមីងស្លាប់ហ្នឹងមីងដឹងទាន់គាត់នៅ?

ខ៖ អត់ទាន់ទេ។

ក៖ អូ៎គាត់ស្លាប់មុន?

ខ៖ ហ្នឹងចាប់កំណើតហ្នឹងខ្ញុំទាន់។

ក៖ អូ៎ប៉ុន្តែម្ដាយមីងទាល់តែមីងអាយុប៉ុន្មានបានគាត់ស្លាប់មីង?

ខ៖ ទាល់ខ្ញុំមានប្ដី។

ក៖ ទាល់មានប្ដីហោស?

ខ៖ ចា៎!

ក៖ អូ៎ចុះឪពុករបស់មីងកាលគាត់នៅក្មេងគាត់ធ្វើអីចិញ្ចឹមជីវិត ចិញ្ចឹមក្រុមគ្រួសារម្ដាយមីងធ្លាប់ប្រាប់អត់?

ខ៖ គាត់ធ្វើស្រែ។

ក៖ គាត់ធ្វើតែស្រែទេណេះមីងណេះ?

ខ៖ ចា៎គាត់ធ្វើស្រែអត់មានចំការអត់មានអីទេ។

ក៖ អូ៎ចុះម្ដាយមីងគាត់ធ្វើអីគេសំរាប់ចិញ្ចឹមកូនចៅមីង?

ខ៖ ធ្វើស្រែដែរ។

ក៖ គាត់ធ្វើតែស្រែទេណេះមីង?

ខ៖ ចា៎មានចឹង។

ក៖ អូ៎ចុះអើចឹងឪពុកម្ដាយមីងស្លូតរឺមួយក៏កាចមីង?

ខ៖ អើអត់ទាន់ប៉ុន្មានដែរ។

ក៖ ឪពុកអត់ទាន់ដល់ពេលម្ដាយម្ដាយស្លូតរឺក៏កាច?

ខ៖ ម្ដាយស្លូត។

ក៖ ម្ដាយស្លូតទេណេះមីងណេះ?

ខ៖ ចា៎!

ក៖ ចុះមីងធ្លាប់មានប្រវត្តិអនុស្សាវរីយ៍ជាមួយម្ដាយមីងកាលពីនៅក្មេងជាមួយពួកគាត់ហាសមីង?

ខ៖ អូ៎!

ក៖ ធ្លាប់លក្ខណៈធ្វើស្រែទៅស្រែជាមួយគា្ន?

ខ៖ អូ៎ធ្លាប់ដើរទៅជាមួយគាត់តើ!

ក៖ អូ៎!

ខ៖ ដើរគាត់ធ្វើអីធ្វើជាមួយគាត់ធ្វើស្រែធ្វើជាមួយគាត់ចឹងហាស!

ក៖ បាទមីង!

ខ៖ ចា៎!

ក៖ ចុះអើចឹងមីងគិតថាម្ដាយគាត់ធ្លាប់ប្រាប់ពីប្រវត្តិកាលគាត់នៅក្មេងទៅមីងអត់ប្រវត្តិកាលគាត់អត់ទាន់មានប្ដីហាសនៅក្មេងៗគាតធ្វើអីគេខ្លះចឹងហាសគាត់ធ្លាប់ប្រាប់កូនចៅអត់មីង?

ខ៖ ភ្លេចអស់ហើយគាត់ប្រាប់ប៉ុនភ្លេច។

ក៖ អូ៎ចឹង?

ខ៖ យើងភ្លេចហាស!

ក៖ បាទមីងបាទ!

ខ៖ ចា៎!

ក៖ ចឹងសំរាប់យាយតាខាងឪពុកមីងអត់ស្គាល់ឈ្មោះពួកគាត់ទេ?

ខ៖ អត់ស្គាល់ទេ។

ក៖ ប៉ុន្តែគាត់..?

ខ​៖ ខាងម្ដាយក៏អត់ស្គាល់ដែរ។

ក៖ អត់ស្គាល់ទេណោះមីងណោះ?

ខ៖ ចា៎!

ក៖ ប៉ុន្តែដឹងតែពួកគាត់អ្នកព្រៃវែង?

ខ៖ ចា៎!

ក៖ អូ៎បាទមីងចុះមីងមកនៅកោះញ៉ែកហ្នឹងអស់រយះពេលប៉ុន្មានឆ្នាំហើយមីង?

ខ៖ ប្រាំប្រាំមួយឆ្នាំហើយឆ្នាំហ្នឹងប្រាំមួយឆ្នាំហើយ!

ក៖ ប្រាំមួយអូ៎មីងទើបមកនៅដែរហោស?

ខ៖ ចា៎!

ក៖ ចុះកាលមីងនៅកោះញ៉ែកហ្នឹងមីងនៅណា?

ខ៖ នៅហ្នឹងតែម៉ង។

ក៖ អត់ទេពីមុនហ្នឹងមីងមកកោះញ៉ែកហ្នឹងមីងនៅណា?

ខ៖ អូ៎មុនទេហោស?

ក៖ បាទ!

ខ៖ នៅឆ្លូង។

ក៖ នៅឆ្លូងហោស?

ខ៖ ចា៎!

ក៖ អូ៎មីងនៅឆ្លូងនៅ..?

ខ៖ នៅឆ្លូងក្រចេះហាស!

ក៖ អូ៎មីងនៅឆ្លូងនៅជាមួយកូនចៅដែរ?

ខ៖ ចា៎នៅជាមួយកូនចៅ។

ក៖ អូ៎ប៉ុន្តែពេលណុងធ្វើអីគេមីង?

ខ៖ មានធ្វើអីធ្វើស្រែ។

ក៖ មីងនៅឆ្លូងធ្វើស្រែដែរហោស?

ខ៖ ចា៎!

ក៖ អូ៎ចុះអើប៉ុន្តែមីងចឹងមានន័យថាអាយុម៉្ភៃឆ្នាំមីងចេញពីព្រៃវែងមកមីងមកឆ្លូង?

ខ៖ ចា៎មកឆ្លូង។

ក៖ មកអស់ប៉ុន្មានឆ្នាំហើយមីងមកអស់ចង់ម៉្ភៃឆ្នាំទៀតហោសមីង?

ខ៖ ហេ៎យូរមើលឥឡូវយើងហុក។

ក៖ ឥឡូវហុកចឹងវាចង់សាមសិបឆ្នាំជាងហើយ?

ខ៖ ចា៎អូ៎ច្រើនហាស!

ក៖ ចឹងមានន័យថាពេលមីងនៅឆ្លូងមីងមានកូនអស់ហើយមីងចឹងហេស?

ខ៖ មានកូនធំៗអស់ហើយ!

ក៖ អូ៎ចឹងមីងអត់បន្តរស់នៅឆ្លូងមីងមករស់នៅកោះញ៉ែក?

ខ៖ ចា៎!

ក៖ ប៉ុន្តែមីងគិតថានៅឆ្លូងហ្នឹងនៅកោះញ៉ែកមួយណាស្រួលរស់នៅជាងមីងនៅក្រចេះ?

ខ៖ ម៉្យាងម្នាក់។

ក៖ អូ៎ប៉ុន្តែកាលយើងនៅណោះយើងមានការលំបាកអីទៅមីងនៅឆ្លូង?

ខ៖ មានលំបាកអីទេមិនលំបាកទេ។

ក៖ នៅណោះមានដីស្រែមកណេះក៏មានដីស្រែដែរមែនទេមីង?

ខ៖ អត់មានទេ។

ក៖ នៅណេះអត់មានទេហោស?

ខ៖ ចា៎!

ក៖ ប៉ុន្តែមានតែចំការនៅក្រោយផ្ទះ?

ខ៖ ចា៎!

ក៖ ចុះនៅពេលដែរយើងមកនៅហ្នឹងចឹងចុះផ្ទះយើងរឺមួយក៏ដីស្រែយើងលក់ចេញទៅ?

ខ៖ លក់នៅជាមួយម៉ែក្មេកកាលនៅណុងហាស!

ក៖ អូ៎នៅជាមួយម៉ែក្មេកហោស?

ខ៖ ចា៎នៅជាមួយម៉ែក្មេក។

ក៖ ចឹងមានន័យថានៅពេលដែឬយើងផ្លាស់មកណេះយើងឈប់នៅជាមួយគាត់ទៅ?

ខ៖ ចា៎!

ក៖ ប៉ុន្តែពួកគាត់នៅរស់សព្វថ្ងៃហ្នឹងតើហី?

ខ៖ នៅម៉ែក្មេកឪក្មេកស្លាប់ហើយ!

ក៖ អូ៎ចឹងឪពុកស្លាប់ហើយណេះមីងណេះ?

ខ៖ ចា៎!

ក៖ អូ៎បាទមីងចុះមីងគិតថាចឹងមីងមានកូនចៅណារឺមួយក៏ជីដូនមួយណានៅខាងព្រៃវែងរឺមួយនៅឆ្លូងមានទេមីងបងប្អូនកូនចៅអីចឹងហាសមានអត់?

ខ៖ ដូចគា្មនទេខាងខ្ញុំហោស!

ក៖ អត់មានទេមីងណេះ?

ខ៖ ចា៎!

ក៖ និយាយរួមគឺមកហ្នឹងជុំគា្នម៉ង?

ខ៖ ចា៎!

ក៖ អូ៎បាទមីងចុះមីងអើស្វាមីរបស់មីងឈ្មោះអីគេមីង?

ខ៖ ហាក់សេងហាន។

ក៖ ប៉ុន្តែមីងការប៉ុន្មានឆ្នាំហើយមីង?

ខ៖ កាលពីការហោស?

ក៖ អត់ទេមីងការអស់ប៉ុន្មានឆ្នាំហើយមីងរៀបការជាមួយពូហាសអស់ប៉ុន្មានឆ្នាំហើយ?

ខ៖ មិនដឹងប៉ុន្មានទេណេះតាំងពីខ្ញុំអាយុដប់ប្រាំពីរ។

ក៖ ដប់ប្រាំពីរឥឡូវវាអស់សែសិបបីឆ្នាំប៉ុន្តែមីងកូនប៉ុន្មាននាក់ហើយមីង?

ខ៖ ប្រាំបួន។

ក៖ អូ៎កូនច្រើនប៉ុន្តែមីងគិតថានៅពេលដែរមីងការហើយភ្លាមៗមីងដូចជាមីងទំនេរពោះសិនរឺមួយក៏មីងមានកូនម៉ង?

ខ៖ មានតែម៉ង។

ក៖ អូ៎ចឹងកូនបងរបស់មីងសែសិបឆ្នាំជាងហើយចឹង?

ខ៖ ចា៎សែពីរហើយយ៉ាង។

ក៖ អូ៎បងស្រី?

ខ៖ កូនប្រុស។

ក៖ អូ៎កូនប្រុសហោស?

ខ៖ ចា៎!

ក៖ អូ៎ចុះមីងអាចប្រាប់ឈ្មោះកូនៗរបស់មីងបានទេគាត់ពួកគាត់ឈ្មោះអីគេខ្លះមីងកូនបងបន្ទាប់អីចឹងហាសណាស់?

ខ៖ ចា៎ប្រាប់បានតើ!

ក៖ គាត់ឈ្មោះអីគេខ្លះមីងកូនអើគាត់ឈ្មោះអីហើយគាត់ធ្វើការងារអីគេបន្ទាប់ៗចឹងហាសណាស់មីង?

ខ៖ ចា៎ហេ៎កូនបងគេមានធ្វើអីរកស៊ីបើកឡានហើយក្រឡាប់ឡានហ្នឹង!

ក៖ អូ៎!

ខ៖ ចា៎!

ក៖ ដល់ពេលចឹងគាត់ទៅជាមានជំងឺហ្នឹងហោស?

ខ៖ ចា៎!

ក៖ ប៉ុន្តែគាត់ឈឺអស់រយះពេលប៉ុន្មានហើយមីង?

ខ៖ ប្រាំបីប្រាំបួនខែហើយ!

ក៖ អូ៎ប៉ុន្តែនៅតែមើលអត់ទាន់ជាចឹង?

ខ៖ ចា៎មើលអត់ទាន់ជា។

ក៖ ប៉ុន្តែឥឡូវគាត់ម៉េចទៅមីងឥឡូវស្ថាភាពជំងឺគាត់ហើយឥឡូវសុខភាពគាត់អី?

ខ៖​ អើវាអត់ទាន់កំរើកដៃកំរើកជើងរួចចឹងហាស!

ក៖ បាទមីង!

ខ៖ ចា៎កំរើកដៃកំរើកជើងអីដំបៅគូថ។

ក៖ ចឹងហោសមីង?

ខ៖ ចា៎!

ក៖ ពិបាក?

ខ៖ ចា៎!

ក៖ ប៉ុន្តែយើងនៅតែព្យាបាលគាត់រាល់ថ្ងៃ?

ខ៖ ចា៎នៅព្យាបាលរាល់ថ្ងៃ។

ក៖ ប៉ុន្តែគាត់ហូបបាយហូបអីបានច្រើនទេមីង?

ខ៖ ហូបបានច្រើនចា៎ពេលណាឆ្ងាញ់ទៅហូបបានច្រើនទៅពេលណាមិនឆ្ងាញ់ទៅ។

ក៖ មានន័យថាគាត់ហូបបាយដូចគេដែរតើហីមីងហេស?

ខ៖ អត់លើកដៃទេបញ្ចុះ។

ក៖ បញ្ចុះប៉ុន្តែគាត់ហូបបានច្រើនៗដូចគេដែរតើហីមីងហេស?

ខ៖ ហេ៎មិនដូចអ្នកជាទេ។

ក៖ អូ៎!

ខ៖ ចា៎!

ក៖ ចុះអើបងទីពីរកូនទីពីរ?

ខ៖ ទីពីរស្លាប់។

ក៖ អូ៎ស្លាប់ហោស?

ខ៖ ចា៎!

ក៖ ប៉ុន្តែគាត់ស្លាប់យូរហើយណេះមីងណេះ?

ខ៖ ស្លាប់ពីរឆ្នាំបីឆ្នាំ។

ក៖ គាត់កើតអីមីងបានស្លាប់?

ខ៖ ទេឈឺក្បាលហាសទាល់តែអោយពេទ្យមើលទៅថាមហារីកចឹង។

ក៖ អូ៎ប៉ុន្តែគាត់មានកូនដែរ?

ខ៖ មានកូននៅជាមួយខ្ញុំហ្នឹងបីនាក់។

ក៖ អូ៎ដែរថាប្រពន្ធគាត់ទៅព្រះវិហារហ្នឹងហី?

ខ៖ ហ្នឹងហើយចា៎!

ក៖ មានគ្រួសារថ្មីហ្នឹងហី?

ខ៖ ចា៎!

ក៖ អូ៎ចុះកូនទីបីនៅណាមីង?

ខ៖ កូនទីបីមានប្រពន្ធនៅស្ទឹងត្រែង។

ក៖ អូ៎ឥឡូវគាត់នៅស្ទឹងត្រែងហ្នឹងហោសមីង?

ខ៖ ចា៎!

ក៖ គាត់ធ្វើអីគេនៅណុងមីង?

ខ៖ មានធ្វើអីទេទៅធ្វើចំការគេអីធម្មតា។

ក៖ អូ៎!

ខ៖ ចា៎!

ក៖ បាទមីងចុះទីបួនទីបួននៅណា?

ខ៖ ទីបួនធ្វើទាហ៊ាន។

ក៖ ធ្វើទាហ៊ាននៅព្រះវិហារ?

ខ៖ ធ្វើទាហ៊ាននៅអន្រ្តងយើងខេត្តមណ្ឌលគិរីហ្នឹង!

ក៖ អូ៎ចុះប៉ុន្តែគាត់មានគ្រួសារដែរណេះមីង?

ខ៖ មានតើ!

ក៖ អូ៎គាត់មានកូនចៅដែរណេះមីង?

ខ៖ ចា៎!

ក៖ ចុះទីប្រាំ?

ខ៖ ទីប្រាំមិញនេះរត់ម៉ូតូឌុប។

ក៖ អូ៎បងប្រុសរត់ម៉ូតូមិញហ្នឹងហោស?

ខ៖ ចា៎!

ក៖ តែគាត់នៅតើហីអត់ទាន់មានគ្រួសារទេរឺមានហើយ?

ខ៖ មានហើយកូនមួយហើយ!

ក៖ អូ៎ចុះទីប្រាំមួយ?

ខ៖ ទីប្រាំមួយនៅហ្នឹងអត់ទាន់មានប្រពន្ធទេ។

ក៖ អូ៎ប៉ុន្តែគាត់ធ្វើអីគេនៅហ្នឹងមីង?

ខ៖ គ្មានធ្វើអីផង។

ក៖ គាត់នៅផ្ទះ?

ខ៖ ចា៎នៅផ្ទះគេទៅធ្វើការនៅកំពង់សោមដល់គេសំរាកចឹងហាស!

ក៖ អូ៎បងស្រីហោស?

ខ៖ អត់ទេប្រុសហោស!

ក៖ មួយទៀតហោស?

ខ៖ ចា៎!

ក៖ ចុះទីប្រាំពីរបានបង?

ខ៖ ចា៎ទីប្រាំពីរ។

ក៖ អូ៎គាត់ធ្វើការនៅកំពង់សោមដូចគា្ន?

ខ៖ ចា៎!

ក៖ ចុះទីប្រាំបី?

ខ៖ ទីប្រាំបីធ្វើទាហ៊ាន។

ក៖ អូ៎ដល់ពេលកូនពៅគេ?

ខ៖ ពៅគេនៅកំពត់ហោសមានប្រពន្ធ។

ក៖ អូ៎!

ខ៖ មិនទាន់មានកូនទេ។

ក៖ គាត់នៅរកស៊ីជាមួយគ្រួសារគាត់នៅ..?

ខ៖ ចា៎!

ក៖ នៅកំពត់ហ្នឹងទៅ?

ខ៖ ចា៎!

ក៖ គាត់ធ្វើអីគេនៅណុងមីង?

ខ៖ ធ្វើស្រែធ្វើអីហ្នឹង!

ក៖ អូ៎!

ខ៖ មិនសូវដឹងទេ។

ក៖ ចឹងមីងគិតថាអើមីងដូចជាមីងនៅពេលដែរមីងរៀបអាពាហ៍ពិពាហ៍ជាមួយស្វាមីរបស់មីងហ្នឹងគិតថាមីងអ្នកចិត្តចង់រៀបដោយខ្លួនឯងរឺមួយក៏ឪពុកម្ដាយមីងអ្នករៀបចំអោយមីងពេលណុង?

ខ៖ ឪពុកម្ដាយហេ៎ម្ដាយទេ។

ក៖ អូ៎បាទ!

ខ៖ អត់មានឪពុកទេ។

ក៖ ម្ដាយអ្នករៀបចំអោយយើងណេះមីងណេះ?

ខ៖ ចា៎!

ក៖ ប៉ុន្តែពេលហ្នឹងមានបណ្ណាការអត់មីង?

ខ៖ គ្មានទេជំនាន់អាពត។

ក៖ អត់មានទេណេះមីង?

ខ៖ ចា៎!

ក៖ អូ៎មីងការចំជំនាន់ប៉ុលពតហោសមីង?

ខ៖ ចា៎ជំនាន់ប៉ុលពតមាន។

ក អត់អីទេមីងគាស់ហូបសិនទៅមីង?

ខ៖ ចា៎អត់អីទេ។

ក៖ អូ៎ប៉ុន្តែកាលយើងការជំនាន់ប៉ុលពតហ្នឹងវាចាប់អោយយើងការប៉ុន្មានគូរៗហីមីងហេស?

ខ៖ ចា៎ពេលខ្ញុំការហ្នឹងតែមួយគូរទេបើបងខ្ញុំការអីហ្នឹងមួយរយគូរ មួយរយម៉្ភៃគូរ។

ក៖ អូ៎ច្រើនហាសណេះមីង?

ខ៖ ចា៎!

ក៖ អូ៎ចុះអើមីងអាចប្រាប់មួយចំនួនអើទាក់ទងពីការមីងទាន់កើតទាន់ហាសមីងកើតទាន់ជំនាន់លុនណុលអត់មីង?

ខ៖ លុនណុលស្រពិចស្រពិលហាសនៅដូចនៅក្មេងហាស!

ក៖ មីនៅស្ទើរហេស?

ខ៖ នៅស្ទើរចា៎!

ក៖ ប៉ុន្តែមីងមានចាំខ្លះអត់មីងអាពេលដែរលុនណុលណុងមានគ្រាប់ផ្លោងមែនទេមីង?

ខ៖ ហ្នឹងហើយទាន់ដឹងតែគ្រាប់ផ្លោង យន្តហោះទំលាក់អីចឹងហាស!

ក៖ បាទមីង!

ខ៖ អើយើងប្រជាជនយើងហ្នឹងជីកត្រង់សេចឹងទៅខ្មែរយើងជីកត្រង់សេនៅក្រោមដីទៅកុំអោយគ្រាប់ផ្លោងគ្រាប់បែកអីទំលាក់លើចឹងហាស!

ក៖ បាទមីង!

ខ៖ ចា៎!

ក៖ ប៉ុន្តែចុះខាងផ្ទះយើងអីជីកត្រង់សេដែរទៅ?

ខ៖ ជីកៗហ្នឹងហើយជីកៗអើយអត់បាយអត់អីចឹងទៅតែឃើញភ្លើងអីចឹងទៅមិនហ៊ានអុជមិនហ៊ានអីទេតែឃើញភ្លើងឃើញអីវាទំលាក់បាញ់ចឹងហាស!

ក៖ ពេលយប់ហោសមីង?

ខ៖​ ពេលយប់ហ្នឹងហើយជំនាន់ណុង។

ក៖ ចុះចឹងពេលចឹងយើងធ្វើម៉េចទៅយប់ឡើងគឺយើងនៅជជែកគា្នបើយើងអត់ទាន់គេងអត់ទាន់អីយើងជជែកគា្នទាំងងងឹតចឹងទៅ?

ខ៖ ងងឹតមិនហ៊ានបើកភ្លើងបើកអីទេតែបើកភ្លើងវាបាញ់ហើយ!

ក៖ អូ៎ចឹងហោស?

ខ៖ វាបាញ់ទំលាក់គ្រាប់។

ក៖ ប៉ុន្តែពេលហ្នឹងយើងនៅណាមីង?

ខ៖ នៅក្នុងផ្ទះហ្នឹង!

ក៖ ប៉ុន្តែយើងនៅណានៅព្រៃវែងហេស?

ខ៖ ខ្ញុំនៅព្រៃវែង។

ក៖ នៅស្រុកមេសាងហ្នឹងហីមីង?

ខ៖ ខ្ញុំអ្នកព្រៃវែង។

ក៖ អូ៎ចុះសំរាប់ពេលហ្នឹងចឹងឪអើដូចជាម្ដាយគាត់រកស៊ីអីទៅមីងពេលណុង?

ខ៖ ម៉ែខ្ញុំធ្វើតែស្រែ។

ក៖ កាលណុងធ្វើស្រែចិញ្ចឹមកូនប៉ុន្មាន..?

ខ៖ ចា៎!

ក៖ ប្រាំបួននាក់ហីមីង?

ខ៖ បងប្អូនខ្ញុំប្រាំបីនាក់។

ក៖ ប្រាំបីនាក់ហេស?

ខ៖ ចា៎!

ក៖ អូ៎ចឹងប៉ុន្តែបងៗរបស់មីងអីពេលណុងមីងអត់ចាំទេណេះគាត់រកស៊ីគេធ្វើអី?

ខ៖ គាត់មានតែធ្វើស្រែ។

ក៖ ធ្វើស្រែ?

ខ៖ គាត់មានរកអីទៀតចា៎ធ្វើអីទេ។

ក៖ អូ៎ប៉ុន្តែអើចង់និយាយថាកាលជំនាន់ណុងដូចជាពួកប៉ុលពតអីអើជំនាន់ពួកលុនណុលអីបាញ់ត្រូវផ្ទះយើងបាញ់ត្រូវអីអត់មានណាហីមីងហេស?

ខ៖ អត់មានទេព្រោះយើងចេះតែប្រយ័ត្នទៅ។

ក៖ បាទមីងបាទ!

ខ៖ ហ្នឹងហើយ!

ក៖ ប៉ុន្តែអ្នកនៅជិតៗណុងមានត្រូវអីអត់មីង?

ខ៖ មានត្រូវតើត្រូវមនុស្សត្រូវអីហ្នឹងតែបើកភ្លើងបើកអីហ្នឹងអត់ការពារហ្នឹងគេបាញ់ចំហ្នឹង!

ក៖ ចឹង?

ខ៖ ចា៎!

ក៖ ចឹងមានន័យថាវាជិះកាត់តាមផ្ទះយើងរាល់ថ្ងៃហោស?

ខ៖ ជិះកាត់ជិះពីលើ។

ក៖ ជិះទៅមកទៅមករាល់យប់ទៅ?

ខ៖ ចា៎ថ្ងៃយប់ៗ។

ក៖ វាធ្វើចឹងធ្វើអីមីង?

ខ៖ វាដើររកអីជំនាន់ណុងវារកយាគកុង។

ក៖ បាទ!

ខ៖ លឺថាហៅយាគកុងៗមិនដឹងយាគកុងៗម៉េច។

ក៖ អូ៎!

ខ៖ លឺតែវាថា។

ក៖ ប៉ុន្តែវាដើររកយាគកុង?

ខ៖ ចា៎រកយាគកុងឃើញខ្មែរដាក់ខ្មែរទៅណាស់។

ក៖ អូ៎បាទមីងចឹងមីងគិតថានៅពេលដែរដាច់លុនណុលមកបានចូលប៉ុលពត?

ខ៖ ហ្នឹងហើយ!

ក៖ អាហ្នឹងបានជំនាន់វេទនាណេះមីងណេះ?

ខ៖ ចា៎វេទនាលើកប្រឡាយស៊ីបាយបបរចឹងទៅ។

ក៖ អូ៎ចុះមីងគិតថាពេលហ្នឹងអើចូលប៉ុលពតដំបូងៗយើងនៅណាមីង?

ខ៖ ចូលប៉ុលពតដំបូងៗខ្ញុំនៅព្រៃវែងខ្ញុំនៅក្មេងហ្នឹង!

ក៖ នៅក្មេងមីងហោស?

ខ៖ ចា៎!

ក៖ ពេលណុងអាយុប៉ុន្មានហើយមានចាំអត់?

ខ៖ ចាំជាងដប់ឆ្នាំ។

ក៖ អូ៎!

ខ៖ ជាងដប់ឆ្នាំវ័យខ្ញុំជាងដប់ឆ្នាំ។

ក៖ ចឹងយើងនៅកងកុមារនៅឡើយរឺមួយយើងចូលនារីហើយមីង?

ខ៖ ចូលនារីហើយ!

ក៖ ចូលនារីហើយណេះ?

ខ៖ ចា៎ចូលហើយជីកប្រឡាយជីកអីជាមួយគេ។

ក៖ ប៉ុន្តែគេមានជំលាសយើងទៅណាអត់មីង?

ខ៖ ជំលាសប៉ុនខ្ញុំបងខ្ញុំអត់អោយទៅ។

ក៖ អើយើងបធិសេដបានដែរ?

ខ៖ ចា៎ភ្លេចថាជំលាសហ្នឹងជំលាសគេយកទៅហ្នឹងគេយកយកទៅធ្វើអីទេគេយកទៅវ៉ៃចោលហោសគាត់ដឹងដល់នេះបងខ្ញុំអត់អោយទៅហើយដូចថាមានទៅដល់អ្នកលឿងហ្នឹងមានកាណូត មានកាណូតគេធំៗចឹងមកទទួលយើងហាស!

ក៖ បាទមីង!

ខ៖ ចា៎ដល់មកទទួលយើងតាកុងកាណូតហ្នឹងឃើញខ្ញុំទៅចឹងប្រាប់ខ្ញុំថាកុំទៅតែទៅងាប់ហើយ!

ក៖ តែទៅគេយកទៅវ៉ៃចោល?

ខ៖ ចា៎យកទៅវ៉ៃចោលខ្សឹបតែខ្ញុំម្នាក់ចឹងហើយបងខ្ញុំចឹងហើយខ្ញុំអត់ចង់ចិត្តដាច់ពីគាត់ទេចង់ទៅចឹងហាស!

ក៖ បាទមីង!

ខ៖ ហើយបងខ្ញុំលឺចឹងហាសគាត់អោយមកវិញទៅ។

ក៖ ចឹងយើងរស់តែពីរនាក់បងប្អូនចឹងទៅ?

ខ៖ ទេបងខ្ញុំទៅ។

ក៖ អូ៎គាត់ទៅហោស?

ខ៖ ខ្ញុំមកវិញចា៎!

ក៖ ប៉ុន្តែបងមីងស្លាប់ទៅនៅណុង?

ខ៖ អត់ស្លាប់ទេកូនស្លាប់។

ក៖ អូ៎!

ខ៖ កូនដល់ពេលគេជំលាសព្រោះព្រះទៅស្រុកគេនេះចឹងទៅគាត់មកវិញចឹងទៅកូនស្លាប់តាមផ្លូវតាមអីហ្នឹងហាសអត់មានអីហូបហាស!

ក៖ បាទមីង!

ខ៖ ទឹកផឹកអត់មានអីដើរជំនាន់ណុង។

ក៖ ប៉ុន្តែអាណុងពេលចូលប៉ុលពតដំបូងមីង?

ខ៖ ចា៎!

ក៖ ឬមួយក៏ជិតដាច់ហើយ?

ខ៖ ជិតដាច់ហើយ!

ក៖ អូ៎ជិតដាច់ហើយហោស?

ខ៖ ចា៎ជិតដាច់ហើយគេជំលាសហ្នឹងជិតដាច់ហើយ!

ក៖ ចុះអាពេលដំបូងមីង?

ខ៖ អាពេលដំបូងគេកៀរទៅស្ងាត់ម៉ងមិនដឹងទៅណាស្ងាត់ហាស!

ក៖ អត់ទេពេលដែរជិតប្រាំជិតប្រាំមួយដំបូងហាសមីង?

ខ៖ ហ្នឹងហើយ!

ក៖ អាហ្នឹងគេកៀរយើងទៅខាងណាមីង?

ខ៖ ដាច់..។

ក៖ ចេញពីស្រុកភូមិហី?

ខ៖ ហ្នឹងហើយចេញពីស្រុកភូមិគេទៅខាងអីណាទេគេចេះតែកៀរដឹងទៅណាចេះតែនាំទៅចឹងហាស!

ក៖ ប៉ុន្តែនៅព្រៃវែងហ្នឹងដដែរតើហី?

ខ៖ ចា៎ខ្ញុំនៅព្រៃវែង។

ក៖ ប៉ុន្តែពេលហ្នឹងយើងបាននៅជាមួយឪពុកម្ដាយក្រុមគ្រួសារនៅរឺមួយក៏អត់ទេ?

ខ៖ ខ្ញុំមានប្ដីហើយ!

ក៖ អូ៎ពេលណុងមីងមានប្ដីហើយហោស?

ខ៖ អើជិតបានប្ដីហើយអាគេជំលាសហ្នឹង!

ក៖ អូ៎ប៉ុន្តែមីងហ្នឹងប្ដីមីងក៏អត់នៅក្បែរគា្នដែរ?

ខ៖ អត់នៅទេទាល់ត្រលប់មកវិញបាននៅបានជួបគា្ន។

ក៖ អូ៎ចុះមីងពេលហ្នឹងអើមីងធ្វើការងារអីគេទៅមីងគេអោយមីងធ្វើអី?

ខ៖ ឈប់ពីនេះមកកាលវឹកណុងធ្វើជីកព្រែកជីកប្រឡាយចឹងហាស!

ក៖ បាទមីង!

ខ៖ ជីកធ្វើស្ថានីយ៍អីចឹងជីកចា៎ជីកព្រែកជីកប្រឡាយជីកហ្នឹងដៃអីចឹងរែកហ្នឹងបង្គីចឹងហាស!

ក៖ បាទមីងបាទ!

ខ៖ ជំនាន់ណុងហោស!

ក៖​ អូ៎ចឹងមានន័យថាមែនយើងធ្វើតែប៉ុន្មាននាក់ណាហីធ្វើច្រើនហេសមីង?

ខ៖ អូ៎ច្រើនហាសម៉ាភូមិម៉ា..។

ក៖ គេអោយរែកដីរែកអីចឹងទៅ?

ខ៖​ អើរែកដីចឹងក្មេងៗកុមារដើររើសអាចម៍គោចឹងធ្វើជី។

ក៖ ពេលណុងពិបាកអត់មីង?

ខ៖ អើពិបាកហាស!

ក៖ អូ៎ចុះអើនៅពេលដែរយើងជីកចឹងទៅគេមានកំណត់យើងថាជីកប៉ុន្មានៗគេមានប្រាប់យើងអត់?

ខ៖ ជីកនេះតើគេជីកដូចថាប្រាំម៉ែត្រចឹងទទឹងដប់ម៉ែត្រចឹងទៅប្រឡាយហាស!

ក៖ បាទមីង!

ខ៖ ហ្នឹងហើយជំរៅប្រាំម៉ែត្រចឹងទៅ។

ក៖ ប៉ុន្តែគេអោយយើងជីកគា្នប៉ុន្មាននាក់ទៅមីង?

ខ៖ អូ៎ច្រើន។

ក៖ ប៉ុន្តែអើ..?

ខ៖ អោយអ្នកដូចថាក្រមុំដូចថាក្រមុំកំលោះចឹងហាស!

ក៖ បាទមីង!

ខ៖ គេហៅនារី។

ក៖ អូ៎ប៉ុន្តែអើមីងគិតថាដូចជាចឹងគេមានកំណត់ថាអូ៎ម៉ាប្រឡាយរឺមួយក៏ជីកស្រះចឹងមួយកំណត់ពេលប៉ុន្មានថ្ងៃៗគេមានកំណត់អោយយើងអត់?

ខ៖​ អត់មានកំណត់ទេយើងម៉ាហើយយើងទៅមួយកន្លែងទៀត ម៉ាហើយទៅមួយកន្លែងទៀត។

ក៖ អូ៎ជាទូទៅយើងធ្វើប៉ុន្មានបានហើយមួយ?

ខ៖ ទេយូរទាល់តែធ្លាក់ទឹកធ្វើបានកើត។

ក៖ ចឹងហោស?

ខ៖​ ចា៎ធ្វើបានកើតដល់ឆ្នាំក្រោយទៀតជីកបន្តទៀត។

ក៖ អូ៎ប៉ុន្តែយើងគេធ្វើចឹងធ្វើអី?

ខ៖ យើងធ្វើ..។

ក៖ គេជីកអាហ្នឹងធ្វើអី?

ខ៖ គេថាធ្វើស្រែថ្វើអីចឹងហាស!

ក៖ អូ៎!

ខ៖ គេបង្ហូរដាក់ស្រែចឹងគេធ្វើចឹងហាស!

ក៖ បាទមីង!

ខ៖ ចា៎បង្ហូរដាក់ស្រែបង្ហូរដាក់អីដាក់ស្រូវភ្ជួររាស់ចឹង។

ក៖ អូ៎ប៉ុន្តែពេលណុងមីងបានរៀននៅគេអោយរៀនអត់?

ខ៖ រៀនទេដូចគ្មានបានរៀនបានសូត្រអីទេបើរៀនអក្ខរៈកម្មរៀនតិចៗ រៀនៗទៅគេអោយធ្វើអត់ដឹងអោយធ្វើតែការ។

ក៖ ប៉ុន្តែអើមីងមានពេលដើម្បីរៀនអក្ខរៈកម្មដែរ?

ខ៖ ចា៎ពេលណានេះទៅរៀនអក្ខរៈកម្ម។

ក៖ អូ៎បាទមីងបាទចុះអើចឹងមីងគិតថាអើពេលដែរមីងមានផ្លាស់ទៅណាផ្សេងទៅណាទៀតអត់មីង?

ខ៖ មានផ្លាស់..។

ក៖ រឺក៏មួយកន្លែងហ្នឹងធ្វើតែហ្នឹងម៉ង?

ខ៖ អាហ្នឹងនៅមួយកន្លែង។

ក៖ បីឆ្នាំប្រាំបីខែហ្នឹងម៉ង?

ខ៖ ហ្នឹងហើយចា៎!

ក៖ អូ៎រួចចុះបងៗយើង?

ខ៖ បងៗណុងគាត់ធ្វើ..។

ក៖ ធ្វើកន្លែងៗផ្សេង?

ខ៖ ចា៎ធ្វើផ្សេងៗចឹងទៅ។

ក៖ ប៉ុន្តែយើងដឹងដំណឹងគា្នអត់?

ខ៖ ចា៎ដឹងដល់គេដើរចឹងទៅគេដើរមកលេងផ្ទះម្ដងៗចឹងហាស!

ក៖ អូ៎មានហោស?

ខ៖ ចា៎!

ក៖ ប៉ុន្មានឆ្នាំគេអោយយើងមកលេងជុំគា្នម្ដងមីង?

ខ៖ ដូចជាពីរបីខែអីចឹងទៅបានមកលេងម្ដងទៅគេកំណត់។

ក៖ អូ៎!

ខ៖ ចា៎អោយមកលេងពីរថ្ងៃអីចឹងទៅ។

ក៖ អូ៎!

ខ៖ គេអត់អោយច្រើនទេពីរថ្ងៃ។

ក៖ បងប្អូនយើងមកជុំគា្នចឹងទៅ?

ខ៖ ចា៎ពីរថ្ងៃអីទេ។

ក៖ អូ៎ចុះម្ដាយយើង?

ខ៖ ម្ដាយគាត់នៅផ្ទះគេអោយគាត់ធ្វើការដែរហាស!

ក៖ អូ៎ចុះមីងអាចប្រាប់ពីអើកាលមីងធ្វើការហ្នឹងអើដូចជារបបអាហារអីម៉េចដែរមីងពេលហ្នឹងមានការពិបាកអីខ្លះដែរ?

ខ៖ ពិបាកហាសហូបគេអោយតែបបរហ្នឹងហូបតិចទេដោយសារ..។

ក៖ អូ៎ហូបតែបបរទេណោះ?

ខ៖ ចា៎ហូបបបរ។

ក៖ យើងហហូបឆ្អែតអត់?

ខ៖ ពេលណាច្រើនទៅបានឆ្អែតទៅពេលណាគេបបរតិចទៅបានតិចទៅព្រោះគេចែគា្នហាស!

ក៖ បាទមីង!

ខ៖ គេចែកគា្ន។

ក៖ អូ៎មួយពេលបានប៉ុន្មានវែកទៅមីង?

ខ៖ បើច្រើនបានពីរវែកបើតិចហ្នឹងដូចថាអស់អង្ករអីចឹងទៅបានតែមួយវែកអីចឹងទៅចែកគា្ន។

ក៖ ចុះយើងកុមារយើងមានកំលាំងណាមីង?

ខ៖ ចា៎មានកំលាំងកំលាំងចេះតែទៅតាមគេហាស!

ក៖ ចេះតែធ្វើបានទៅ?

ខ៖ ចេះតែធ្វើបានដល់ចឹងគេវ៉ៃចោលហើយ!

ក៖ អូ៎ចុះមីង..?

ខ៖ គេយកទៅឆ្ងាយហាស!

ក៖ អូ៎ចុះមីងគិតថាអើចឹងជាកុមាររឺមួយក៏យុវជនយុវនារីហ្នឹងគេខុសៗគា្នរបបអាហារខុសគា្នម៉េចទៅមីង?

ខ៖ ដូចមិនស៊ីគា្នទេប្រហែលគា្ន។

ក៖ អូ៎អាហារដូចថាបបរដូចគា្នចឹងទៅ?

ខ៖ ចា៎អត់មាន។

ក៖ មួយវែកមួយវែកដូចគា្នចឹងទៅ?

ខ៖ ចា៎ដូចគា្ន។

ក៖ អូ៎!

ខ៖ ទាំងក្មេងទាំងចាស់។

ក៖ ប៉ុន្តែមីងធ្លាប់បានហូបបាយហូបអីពេលណុងរឺមួយក៏អត់ហូបតែបបរទេ?

ខ៖ បើបាយៗបើបាយបាយលាយពោត។

ក៖ បាយលាយពោតហោស?

ខ៖ ចា៎បាយលាយពោត។

ក៖ ចុះអើដូចជាយើងធ្លាប់អើហូបបបរអីអត់ឆ្អែតចឹងយើងរកអីហូបបន្ថែមលួចរកអីហូបចឹងហាសមានអត់មីង?

ខ៖ មានតលដល់ពេលចឹងទៅជួនណាទៅយើងអាគល់ល្ហុងយើងហ្នឹងជាមួយហ្នឹងស្លឹកថ្នឹងទៅបុក។

ក៖ គល់ល្ហុងជាមួយស្លឹកធ្នឹង?

ខ៖ អូ៎ហ្នឹងហើយហើយបុកហ្នឹងមិនអោយគេឃើញផងមានតែអីគ្រាន់ដាក់តែអំបិលដាកអីហ្នឹងទៅហ្នឹងអីទៅហូបទៅ។

ក៖ អូ៎ប៉ុន្តែពេលនៅស្រុកមីងដែរមីងធ្វើហ្នឹងមានអំបិលមានអីដែរមីង?

ខ៖ មានអំបិល។

ក៖ ចុះខ្ញុំលឺថាអើខ្លះគេអត់មានអំបិលហើយ..?

ខ៖ អូ៎ពេលដែរនេះអត់មានអំបិលហ្នឹងយើងដូចថាយកទៅផ្ទះទៅអីបើគ្រាន់តែសុំគេបុកអីចឹងស៊ីអីបាន។

ក៖ អូ៎!

ខ៖ បានចឹងហាស!

ក៖ ហ្នឹង!

ខ៖ បានដូចថាយើងយកទៅផ្ទះទៅអីមិនបានទេ។

ក៖ អូ៎ដោយសារនៅស្រុកភូមិណុងលឺគេថាអត់មានអំបិលចឹងគេហូបសាបចឹងហើមដៃហើមជើងចឹងហាសណេះមីងប៉ុន្តែនៅខាងណុងអត់អីទេណេះមីង?

ខ៖ ចា៎អត់អីទេ។

ក៖ អូ៎ចុះនៅពេលដែរយើងមានធ្លាប់ដែរដើររើសក្ដួចរឺមួយដើររកដំឡូងរកអីហូបអីអត់មីង?

ខ៖ ទេបើយើងរកដំឡូងយើងជីកដំឡូងជ្រូកហាសដែរស្គាល់ដំឡូងជ្រូកទេ?

ក៖ អូ៎!

ខ៖ គេហៅដំឡូងជ្រូកហាស!

ក៖ បាទមីង!

ខ៖ ហ្នឹងហើយជីកទៅប៉ុនវាគ្មានពេលផងគ្មានពេលបើគេប្រើម៉ាម៉្ភៃបួនម៉ោងគេប្រើរហូតហ្នឹងហាស!

ក៖ អូ៎!

ខ៖ ចា៎គា្មនពេលសំរាកទេ។

ក៖ ចុះការងារមីងធ្វើចាប់ពីពេលម៉ោងប៉ុន្មានដល់ម៉ោងប៉ុន្មានទៅចឹងពីព្រឹកទល់យប់ម៉ង?

ខ៖ ពីម៉ោងប្រាំមួយទៅដល់ម៉ោងដប់មួយដប់ពីរ។

ក៖ ដប់ពីរថ្ងៃ?

ខ៖ ចា៎ដប់ម៉ោងដប់ពីរហ្នឹងយើងសំរាកម៉ោងមួយចុះម៉ោងប្រាំឈប់។

ក៖ ចុះល្ងាច?

ខ៖ ល្ងាចអើយប់អត់ធ្វើទេ។

ក៖ យើងមកជុំគា្នហើយ?

ខ៖ ចា៎យប់មកជុំកន្លែងហើយ!

ក៖ ប៉ុន្តែគេអត់មានប្រជុំជួរប្រជុំអីដើម្បីអើហៅកោះហៅធ្វើការបន្ថែមទៀតអត់ណាហី?

ខ៖ អត់ទេគ្រាន់គេរាប់ចឹងដូចថាព្រលឹមឡើងចឹងយប់ក្រោកពីងងឹតចឹងក្រោកប្រជុំចឹងខ្លាចបាត់មនុស្សចឹងហាស!

ក៖ អូ៎!

ខ៖ ចា៎!

ក៖ បាទមីង!

ខ៖ គេខ្លាចយើងរត់ចេញចឹងហាស!

ក៖ អូ៎ដល់ពេលចឹងទៅយើងធ្វើការណុងរហូតចឹងទៅ?

ខ៖ ហ្នឹងហើយ!

ក៖ អូ៎រួចចុះអើមីងគិតថាមីងធ្លាប់បានជជែកជាមួយអើឪពុកអើជាមួយម្ដាយជាមួយបងប្អូនអីទេថាការងារកន្លែងពួកគាត់យ៉ាប់ៗអីអត់?

ខ៖ យ៉ាប់មានកន្លែងខ្លះយ៉ាប់គេអត់អោយជជែកអីគា្នអីទេ។

ក៖ អត់អោយនៅជុំគា្នទេណេះមីង?

ខ៖ អត់អោយនៅជុំគា្នទេ។

ក៖ អូ៎ចុះជំនាន់ប៉ុលពតហ្នឹងនៅពេលដែរឈឺម៉េចទៅមីង?

ខ៖ ឈឺគេមើលចាក់ទៅពីណាមិនជល់ទៅងាប់ទៅពីណាគេជល់ទៅនេះទៅឃើញដប់អាដប់ទឹកសុទ្ធយើងហោស!

ក៖ បាទមីង!

ខ៖ អាដប់ទឹកសុទ្ធហ្នឹងថ្នាំគេដាក់ពេញៗម៉ាអាណុង។

ក៖ អូ៎!

ខ៖ អាហ្នឹងមានអីតែគេថាថ្នាំៗហ្នឹងគេទៅ។

ក៖ ប៉ុន្តែគេមានចាក់ថ្នាំចាក់អីដូចយើង..?

ខ៖ ចាក់។

ក៖ ព្យាបាលរាល់ថ្ងៃហ្នឹងមែន?

ខ៖ ចា៎ចាក់។

ក៖ អូ៎គេមានពេទ្យគេហោសមីង?

ខ៖ គេមានពេទ្យគេ។

ក៖ ចុះបើដូចយើងឈឺល្មមៗដូចអើគ្រាន់តែរាគរឺមួយក៏យើងឈឺក្បាលវិលមុខអីយើងផ្ដាសាយក្អកអីមានថ្នាំមានអីទេ?

ខ៖ មានថ្នាំគេមានថ្នាំអោយ។

ក៖ អូ៎ថ្នាំគេដូចយើងដែរតើហីមីងអត់ទេ?

ខ៖ ថ្នាំជំនាន់ណុងដូចយើងដែរប៉ុន្តែជួនណាក៏វានេះចឹងទៅជួនណាគេយកផ្លែដូងយើងចាក់ថ្នាំគ្រាន់ថាចាក់យើងដែរហ្នឹង!

ក៖ ចឹងហោស?

ខ៖ ចា៎គេថាទឹកសារ៉ូម។

ក៖ អូ៎តាមតែគេនិយាយទៅណេះ?

ខ៖ តាមតែគេនិយាយហាស!

ក៖ តែដល់ពេលចឹងមានអ្នកដែរគេចាក់ទៅមានបញ្ហាអីអត់មីងមានអ្នកស្លាប់មានអ្នកអីអត់?

ខ៖ ទោះយើងស្លាប់ក៏គេមិនដឹងដែរគេថាជំងឺ។

ក អូ៎!

ខ៖ យើងអត់ដឹងដែរចា៎!

ក៖ ប៉ុន្តែមានអ្នកស្លាប់ដែរតើហីមីង?

ខ៖ មិនដែរទទេទេមាន។

ក៖ អូ៎!

ខ៖ ដល់ពេលចឹងគេថាជំងឺចេះចុះហ្នឹងហាស!

ក៖ បាទមីងបាទ!

ខ៖ គេថា។

ក៖ ចុះដល់ពេលដែរចឹងមានន័យថារយះពេលប៉ុលពតរហូតគឺមីងមានប្ដីហ្នឹងគឺយើងនៅព្រៃវែងនៅឡើយទេណេះមីងណេះ?

ខ៖ ខ្ញុំនៅព្រៃវែងមានកូនមួយបានមកហ្នឹង!

ក៖ កូនបងហ្នឹងហោស?

ខ៖ ចា៎!

ក៖ អូ៎ប៉ុន្តែនៅពេលដែរមីងមានកូនហ្នឹងមីងអើកូនមីងប៉ុណ្ណាហើយបានដាច់ប៉ុលពតមីង?

ខ៖ កូនខ្ញុំអើចេះនេះហើយដូចថាចេះតេកតាក់ៗចឹងហាស!

ក៖ អូ៎!

ខ៖ ចា៎!

ក៖ ចុះនៅពេលដែរមីងការឆ្នាំណាមីងពាក់កណ្ដាលប៉ុលពតហើយរឺមួយក៏ម៉េច?

ខ៖ ចុងដែរហើយ!

ក ចុងដែរហោស?

ខ៖ ចា៎ចុង។

ក៖ ប៉ុន្តែនៅពេលដែរយើងការចឹងយើងដូចជាស្នើរសុំទៅគេមែន?

ខ៖ សុំ។

ក៖ អូ៎ចឹងមានន័យថាយើងស្គាល់គា្នពីមុនហើយណេះមីង?

ខ៖ ចា៎សុំសុំត្រឹមភូមិចឹងទៅយើងមានប្រធានឃុំប្រធានភូមិដូចឥឡូវដែរហ្នឹង!

ក៖ អូ៎យើងសុំគេទៅ..?

ខ៖ ចា៎!

ក៖ គេអនុញ្ញាតិទៅកាលជំនាន់មីងការហ្នឹងមីងការតែមួយគូរម្នាក់ឯងទេ?

ខ៖ តែមួយគូរ។

ក៖ ដោយសារអត់មានអ្នកគេការជាមួយផ្សេងទៀត?

ខ៖ អត់មានដែរ។

ក៖ បាទមីងចឹងនៅពេលដែរដល់ពេលយើងដាច់ប៉ុលពតហាសមីងពេលដាច់ប៉ុលពតពេលបែកដំបូងៗហ្នឹងយើងម៉េចបានយើងដឹងថាបែកទៅមីងពេលណុង?

ខ៖ ដូចថាទៅគេកៀរយកទៅចឹងមានដូចថាមកចឹងហាសបងប្អូនអីមកដូចថាមកជុំគា្នចឹងទៅដូចថាទីណឹងពីនេះពីនោះដូចថាជ័យជំនះហើយចឹងហាស!

ក៖ បាទមីង!

ខ៖ ចា៎ដូចថាជ័យជំនះបែកហើយជ័យជំនះចឹងមកជួបជុំខាងណោះក៏គេមកពីនោះមកពីនេះចឹងហាស!

ក៖ បាទមីងចុះមីងកន្លែងមីងប្រាប់ថាដូចជាដែរគេជិតបែកហើយគេយកមនុស្សទៅដាក់សាឡាងម៉េចគេយកទៅសំលាប់ចោល?

ខ៖ អើ!

ក៖ អាហ្នឹងជិតបែកហើយមែនទេមីង?

ខ៖ មិនទាន់ទេអាហ្នឹងហោសមិនទាន់អើហ្នឹងហើយជិតបែកហើយប៉ុន្តែវាមិនទាន់ដឹងថាបែកហាស!

ក៖ បាទមីង!

ខ៖ គេកំពុងតែកៀរចឹងហាស!

ក៖ ពេលណុងពួកប៉ុលពតហេសប្រុងកៀរទៅហោសមីង?

ខ៖ ខ្មែរយើងហ្នឹងប៉ុន្តែគេហៅអាពតៗដែរគេថាអាពតអាពតតាមគេចឹងទៅ។

ក៖ អូ៎ប៉ុន្តែពេលណុងគេគេយកពីខាងណាទៅខាងណាមីង?

ខ៖ យកពីខាងកើតទៅលិច។

ក៖ យកពីខាងអើខាងព្រៃវែងហ្នឹងមកខាងអ្នកលឿង?

ខ៖ ហ្នឹងៗហើយទៅលិច។

ក៖ អូ៎!

ខ៖ ទៅត្រើយណុងទៅទៅត្រើយ។

ក៖ ប៉ុន្តែមីងមានបងប្អូនមីងប៉ុន្មាននាក់ដែរស្លាប់ក្នុងជំនាន់ណុងមីង?

ខ៖ បួននាក់។

ក៖ បួន..?

ខ៖ បួននាក់ដែរដែរស្លាប់។

ក៖ ចឹងមានន័យថាបងមីងដែរស្លាប់បួននាក់ហ្នឹងគឺស្លាប់ក្នុងប៉ុលពតទាំងអស់ហោស?

ខ៖ ជួនណាចេញពីប៉ុលពតខ្លះទៅប៉ុលពតចឹង។

ក៖ អូ៎បាទមីងបាទអូ៎ចុះនៅពេលដែរដាច់ប៉ុលពតពេលដែរគេថាបែកជុំគា្នហ្នឹងម៉េចយើងអាចត្រលប់មកផ្ទះយើងវិញដោយសារពេលណុងអត់មានទូរស័ព្ទអត់មានអីផងហ្នឹងមីង?

ខ៖ ដើរ។

ក៖ ដើរមក?

ខ៖ ចា៎ដើរដេកដូចថាទៅដូចថាផ្លូវអីចឹងទៅកន្លែងណាវាលស្រែវាលអីចឹងទៅយប់ទីណាដេកទីណុង។

ក៖ អូ៎ប៉ុន្តែដើរគា្នច្រើនហោសមីង?

ខ៖ ដើរគា្នច្រើនដូចម្ដុំៗអីចឹងទៅ។

ក៖ អូ៎!

ខ៖ មួយក្រុមៗអីចឹងទៅ។

ក៖ បាទមីងចុះអើមីងគិតថាពីកន្លែងមីងធ្វើការមកផ្ទះមីងហ្នឹងឆ្ងាយអត់មីង?

ខ៖ ឆ្ងាយបើដើរពីព្រលឹមអីហ្នឹងអើពីព្រឹកអីហ្នឹងមកដល់នោះថ្ងៃត្រង់អីហោសថ្ងៃរសៀលអីហោស!

ក៖ អូ៎ចឹងមានន័យថាតែមួយព្រឹកដែរមួយថ្ងៃ?

ខ៖ ចា៎!

ក៖ អូ៎ចង់និយាយថាពីភូមិហ្នឹងទៅភូមិផ្សេង?

ខ៖ ចា៎ៗ!

ក៖ អូ៎ចុះអើនៅពេលដែរយើងដើរមកយើងស្គាល់ផ្ទះស្គាល់អីដែរតើណេះមីង?

ខ៖ ស្គាល់មីងស្គាល់ដែរតើស្គាល់ផ្ទះស្គាល់អី។

ក៖ យើងឧស្សាហ៍មកណេះមីងណេះ?

ខ៖ ចា៎ទៅយើងធំហើយដែរ។

ក៖ អូ៎!

ខ៖ ដូចថាយើងលើកដីលើកអីម៉ាបង្គីអីរួចហើយយើងធំហើយ!

ក៖ អូ៎ដោយសារពេលហ្នឹងយើងមានកូនហើយណេះមីងណេះ?

ខ៖ ចា៎អត់ទាន់មានកូនទេយើងនៅធំហើយចឹងហាស!

ក៖ ប៉ុន្តែនៅពេលបែកដំបូងៗហ្នឹងគ្រាន់យើងមានប្ដីមានកូនហើយណេះមីងណេះ?

ខ៖ ហ្នឹងហើយ!

ក៖ ប៉ុន្តែប្ដីរបស់មីងនៅណាឆ្ងាយទេ?

ខ៖ នៅជិតគា្ន។

ក៖ អូ៎ជិតគា្នដែរហោស?

ខ៖ អូ៎!

ក៖ ហើយយើងហ្នឹងមកជុំគា្នមក?

ខ៖ ចា៎!

ក៖ ចុះនៅពេលដែរយើងដាច់ប៉ុលពតដំបូងៗហ្នឹងយើងទៅណាមីងនៅណាពេលហ្នឹងពីរនាក់ប្ដីប្រពន្ធយើង?

ខ៖ នៅផ្ទះ។

ក៖ នៅព្រៃវែងយើងហ្នឹងសិនហោស?

ខ៖ ចា៎!

ក៖ ពេលហ្នឹងយើងធ្វើការធ្វើស្រែរួមហើយណេះមីងណេះ?

ខ៖ ចា៎ធ្វើស្រែ។

ក៖ អូ៎ប៉ុន្តែពេលណុងគេមានចែកដីចែកស្រែអីអោយយើងអត់មីង?

ខ៖ អត់ទេបើកេរ្តិ៍អាករម៉ែអោយយើងហើយ!

ក៖ អូ៎!

ខ៖ គេចែក។

ក៖ ចុះអាគេពេលគេធ្វើស្រែរួមហាសមីង?

ខ៖ អាធ្វើស្រែរួមណុងអាហ្នឹងផុតអស់ហើយផុតជំនាន់អាពតហើយ!

ក៖ បាទ!

ខ៖ យើងបែកហើយ!

ក៖ ពេលដែរឆ្នាំប៉ែត្រជាងមែនទេមីង?

ខ៖ ចា៎!

ក៖ ពេលដែរយើងធ្វើស្រែរួមហ្នឹងអាហ្នឹងយើងមកធ្វើជាមួយគេជាមួយឯងអាហ្នឹងយលងអត់ដឹងស្រែនរណាគេអត់មានម្ចាស់ទេណេះមីងណេះ?

ខ៖ ចា៎!

ក៖ អូ៎ពេលហ្នឹងអើយើងធ្វើចឹងទៅយើងបានផលបានអីយើងធ្វើម៉េចមីងចែកគា្នទៅ?

ខ៖ បានផលអីចែកគា្នទៅ។

ក៖ អូ៎ចុះមីងគិតថាចឹងយើងមានការលំបាកអីជាមួយប្ដីមីងនៅពេលដែរយើងបែកប៉ុលពតហើយថ្មីៗ?

ខ៖ មានអីរកធ្វើស្រែធ្វើអីចឹងទៅ។

ក៖ អូ៎!

ខ៖ ចា៎!

ក៖ ប៉ុន្តែយើងចេញពីគ្រួសារនៅមីងពេលណុងនៅទេ?

ខ៖ ចេញពីអូ៎យើងចេញពីចំណោមហោស?

ក៖ អើយើងចេញពីឪពុកម្ដាយអើចេញពីម្ដាយចេញពីបងប្អូននៅពេលដែរយើងបែកហើយហាស?

ខ៖ ខ្ញុំនៅទាល់តែខ្ញុំមកនៅឆ្លូងហោស!

ក៖ អូ៎មកនៅខាងម៉ែក្មេកម៉ងហោស?

ខ៖​ ចា៎នៅខាងម៉ែក្មេកណុង។

ក៖ ប៉ុន្តែដូចជាបងៗអីគាត់មានកូនចៅនៅពេលដែរបែកហើយ?

ខ៖ ទៅគេនៅផ្ទះគេដោយខ្លួន។

ក៖ គេនៅរៀងខ្លួនចែកជើងគា្ននៅហាសណេះ?

ខ៖ ចា៎!

ក៖ អូ៎!

ខ៖ នៅផ្ទះសំបែង។

ក៖ ចុះមីងគិតថាចឹងអើឆ្នាំប៉ែត្រជាងពេលហ្នឹងគេធ្វើស្រែរួមហ្នឹងគេអត់ទាន់ចាយលុយទេណេះមីងណេះ?

ខ៖ នៅគេចាយអង្ករ។

ក៖ អូ៎ចាយអង្ករដូរអង្ករដូរអីទៅ?

ខ៖ ហ្នឹងហើយដូរអង្ករ។

ក៖ ចុះនៅពេលដែរយើងចាប់ផ្ដើមយើងធ្វើស្រែផ្ទាល់ខ្លួនយើងមានដីស្រែមានអីផ្ទាល់ខ្លួនហាសមីងពេលហ្នឹងយើងនៅណាយើងនៅឆ្លូងហើយយើងធ្វើស្រែធ្វើអីរៀងខ្លួនចឹងហាសណេះ?

ខ៖ ហ្នឹងហើយ!

ក៖ ពេលណុងពិបាកអត់មីង?

ខ៖ ពិបាកដែរយើងធ្វើស្រែធ្វើអី។

ក៖ អូ៎ចុះមីងគិតថាចឹងជំនាន់លុនណុលរឺមួយក៏ជំនាន់ប៉ុលពតហ្នឹងមីងរៀនបានថ្នាក់ទីប៉ុន្មានទៅមីង?

ខ៖ រៀនបានថ្នាក់ទី..។

ក៖ ទីប៉ុន្មាន?

ខ៖ ខ្ញុំទីបី។

ក៖ រៀនបានថ្នាក់ទីបីជំនាន់ណុងហេសមីង?

ខ៖ ចា៎ថាជំនាន់ណុងថ្នាក់ទីបី។

ក៖ អូ៎កាលមីងរៀនរៀននៅណានៅព្រៃវែងមីងណេះ?

ខ៖ រៀននៅព្រៃវែង។

ក៖ អូ៎ប៉ុន្តែមីងធ្លាប់មានមិត្តភក្តិស្និទ្ធិស្នាលដែរធំធាត់មកជាមួយគា្នអត់មីងជំនាន់ណុង?

ខ៖ ឥឡូវអីមានប្ដីអីអស់ហើយមានមិត្តភក្តិតែគេមានប្ដីមានអីចឹងហាស!

ក៖ អូ៎ប៉ុន្តែគេអ្នកនៅព្រៃវែងហ្នឹងដែរ?

ខ៖ ចា៎!

ក៖ យើងអត់ដែរទាក់ទងគា្នដែរណេះ?

ខ៖ អត់ដែរទេមកនេះដើរ។

ក៖ អូ៎ចុះមីងគិតថាអើចឹងសំរាប់មីងធ្លាប់មានអនុស្សាវរីយ៍អីអត់កាលមីងនៅរៀនជាមួយពួកគាត់ហាសមីង?

ខ៖ មានតើប៉ុនយើងបែកយូរចឹងមិនដែរជួបគា្ន។

ក៖ អូ៎មីងអាចប្រាប់បានទេថាកាលមីងនៅរៀនមីងធ្លាប់ធ្វើការអើមីងធ្លាប់ធ្វើអីគេខ្លះជាមួយពួកគាត់ដូចលក្ខណៈទៅស្រែរឺមួយក៏ធ្វើអីមួយចឹងហាសណាស់មីង?

ខ៖ ដែរទៅស្រែទៅស្ទូងទៅអីជាមួយគា្នចឹងពួកម៉ាកអីចឹងហាស!

ក៖ អូ៎ប៉ុន្តែមានច្រើនណេះមីងណេះ?

ខ៖ ចា៎បួនប្រាំនាក់អីចឹងម៉ាស្គរៗគា្នចឹងហាស!

ក៖ អូ៎សប្បាយហាសចឹងមីង?

ខ៖ ចា៎!

ក៖ ចុះចឹងមីងតាំងពីប៉ុលពតរហូតមកដល់ឥឡូវស្រែនៅតែមីងធ្វើចឹង?

ខ៖ ស្រែប៉ុនខ្ញុំមកហ្នឹងមិនដែរធ្វើស្រែទេ។

ក៖ អូ៎មីងមកហ្នឹងអស់ស្រែធ្វើហើយណេះមីងណេះ?

ខ៖ ចា៎!

ក៖ មានតែចំការ?

ខ៖ ចា៎!

ក៖ ចុះអើនៅចំការមីងធ្វើអីគេមីងសព្វថ្ងៃហ្នឹង?

ខ៖ មានទាន់ដាំអីផងដាំតែអើវាអត់ទាន់ភ្លៀងផង។

ក៖ អូ៎!

ខ៖ ដាំឪឡឹកត្រសក់ត្រឡាចអីវារាំងតាំងពីដាំហើយរាំរហូត។

ក៖ ចុះអើយើងធ្វើអស់ប៉ុន្មានឆ្នាំហើយមីងចំការ?

ខ៖ យើងទើបធ្វើហ្នឹង!

ក៖ ចឹងយើងដាំអត់ទាន់បានផលដើម្បីទៅលក់នៅទីផ្សារទេ?

ខ៖ នៅៗ។

ក៖ អូ៎ចុះចឹងមីងមានធ្លាប់អើលក្ខណៈថាបង្កើតអាជីវកម្មកអីអត់មីង?

ខ៖ អត់មានផង។

ក៖ ដូចលក់ដូរលក់អីម៉េចដែរ?

ខ៖​ អត់មានផង។

ក៖ ចឹងមីងធ្វើតែស្រែរហូតម៉ង?

ខ៖ ចា៎!

ក៖ បាទមីងចុះមីងគិតថាតាំងពីក្មេងរហូតមកដល់ឥឡូវហាសការងារអីគេខ្លះដែរមីងធ្លាប់ធ្វើមីងកាលមីងនៅជាមួយឪពុកម្ដាយការងារអីមីងធ្លាប់ធ្វើខ្លះ ដល់ពេលមីងមកនៅជាមួយប្ដីហ្នឹងគ្រួសារមានកូនមានចៅមីងធ្វើការងារអីគេខ្លះទៅមីង?

ខ៖ មានធ្វើអីមានតែធ្វើស្រែហ្នឹង!

ក៖ ធ្វើស្រែហ្នឹងចំការ?

ខ៖ ចា៎ធ្វើស្រែហ្នឹងចំការហ្នឹង!

ក៖ អូ៎ចុះមីងគិតថាចឹងចិញ្ចឹមសត្វមីងធ្លាប់ចិញ្ចឹមទេមីង?

ខ៖ ចិញ្ចឹមសត្វចិញ្ចឹមហើយវាងាប់ធ្លាប់ចិញ្ចឹម។

ក៖ អូ៎ពេលហ្នឹងមីងចិញ្ចឹមអីគេមីងគោ?

ខ៖ ចិញ្ចឹមមាន់។

ក៖ អូ៎ចិញ្ចឹមមាន់ហោស?

ខ៖ ចា៎!

ក៖ យើងចិញ្ចឹមច្រើនហោសមីងហោស?

ខ៖ ចិញ្ចឹមហាហុកសិបក្បាលដែរប៉ុនវាងាប់សត្វស៊ី។

ក៖ អូ៎កាលនៅឆ្លូងហោសមីង?

ខ៖ ​អត់ទេនៅហ្នឹង!

ក៖ អូ៎នៅហ្នឹងហោស?

ខ៖ ចា៎!

ក៖ នៅហ្នឹងមានអីគេស៊ីមីង?

ខ៖ មានស្កា។

ក៖ សត្វស្កាហោស?

ខ៖ ចា៎សត្វស្កា។

ក៖ នៅជុំវិញហ្នឹងមាន?

ខ៖ ចា៎សត្វស្កាហ្នឹងស៊ី។

ក៖ អូ៎ចុះមីងគិតថាចឹងតាំងពីក្មេងរហូតមកដល់ឥឡូវហាសជីវិតរបស់មីងមានការផ្លាស់ប្ដូរអីគេខ្លះមីង?

ខ៖ មានផ្លាស់ប្ដូរអីទេដូចគ្រាន់តែថាវាបានចៅកូនអីវាធូរស្រាលគ្រាន់តែថាមិនអោយធ្វើអីដល់ពេលចាស់ទៅហាស!

ក៖ បាទមីង!

ខ៖ ចា៎!

ក៖ អូ៎ធូរស្រាលត្រង់ថាយើងចាស់ទៅយើង..?

ខ៖ គេអត់អោយធ្វើអីកូនចៅហាស!

ក៖ ប៉ុន្តែយើងនៅតែទៅធ្វើស្រែជាមួយតាយាយអីចឹងទៅ?

ខ៖ ចា៎ៗចេះតែធ្វើទៅ។

ក៖ អូ៎ចឹងមានន័យថាកូនៗរបស់មីងធូរៗដែរហើយណេះមីងណេះ?

ខ៖ វាមិនធូរអត់ដែរវាមិនដូចថា..។

ក៖ ួកគាត់ខ្លះនៅលំបាកនៅឡើយណេះ?

ខ៖ ចា៎!

ក៖ ចុះអើផ្ទះហ្នឹងនៅប៉ុន្មាននាក់គ្រួសារទៅមីងសព្វថ្ងៃ?

ខ៖ ផ្ទះហ្នឹងនៅបីគ្រួសារ។

ក៖ បីគ្រួសារណេះ?

ខ៖ ចា៎!

ក៖ អូ៎នៅកូនបងមីងហើយហ្នឹងកូនទីប៉ុន្មានទី..?

ខ៖ ទីប្រាំពីរ។

ក៖ ទីប្រាំពីរ?

ខ៖ ចា៎!

ក៖ ដោយសារតែការងារគាត់នៅនោះគេផ្អាកណេះមីងណេះ?

ខ៖ ចា៎!

ក៖ អូ៎បាទមីងចុះមីងគិតថាចឹងសំរាប់ដូចជាអើម្ហូបអាហារអីដែរមីងចូលចិត្តហោសមីងម្ហូបដែរីងចូលចិត្តហូបហាស?

ខ៖ ចូលចិត្តហូប។

ក៖ បាទ!

ខ៖ ខ្ញុំចូលចិត្តហូបដូចជាក្រៀមៗអីទៅដល់ចាស់ទៅហាស!

ក៖ អូ៎ក្រៀមក្រស់ហោសមីង?

ខ៖ ចា៎ក្រៀមក្រស់។

ក៖ អូ៎ចុះមីងគិតថាល្បែងប្រជាប្រិយ៍កាលពីនៅក្មេងមីងចូលចិត្តលេងអត់មីងដូចលក្ខណៈបោះអង្គុញ ចោលឈូង លាក់កន្សែងទាញព្រាត់មីងធ្លាប់លេងពីមុនអត់?

ខ៖ លេងលេងកូនឆឺកអីដែរលឺទេ?

ក៖ លេងអីគេមីង?

ខ៖ លេងកូនឆឺកអានេះហ្នឹងហាស!

ក៖ អូ៎កូនឆឺក?

ខ៖ អាកូនឆឺក។

ក៖ អូ៎ធ្លាប់លឺមីងធ្លាប់លេង?

ខ៖ លេងកូនឆឺកបាយខំអីចឹងហាស!

ក៖ អូ៎បាទប៉ុន្តែលក្ខណៈបោះអង្គុញ ចោលឈូងពេលចូលឆ្នាំអីយើងលេងតើហី?

ខ៖ ទៅលេងដែរអាហ្នឹងក៏លេងដែរ។

ក៖ អាហ្នឹងកាលយើងនៅក្មេងៗហីមីង?

ខ៖ ចា៎កាលនៅក្មេងៗទៅមើលគោអីហ្នឹងហើយគេវ៉ៃញឹកហាស!

ក៖ អូ៎!

ខ៖ គោស៊ីស្រូវគេហោស!

ក៖ អើម៉េចចឹងនរណាគេវ៉ៃមីង?

ខ៖ អ្នកម្ចាស់ស្រែណុងបើភ្លេចទៅលែងតែលេង លែងតែលេងចឹងដល់ពេលគោស៊ីស្រូវគេគេមិនវ៉ៃ។

ក៖ អូ៎ចឹងអើមែនវ៉ៃតែយើងណាហីគា្នយើងដែរមែនមីង?

ខ៖ តែគោពីណាស៊ីគេវ៉ៃអ្នកណុង។

ក៖​ អូ៎!

ខ៖ ចា៎!

ក៖ ចឹងយើងគេវ៉ៃរាល់ថ្ងៃប៉ុន្តែយើងទៅគា្នច្រើននាក់ដែរគា្នយើងដែរទៅមើលគោជុំគា្នចឹងហាសណេះមីង?

ខ៖ ចា៎ស្រីប្រុស។

ក៖ អាហ្នឹងកាលយើងនៅក្មេង?

ខ៖ ចា៎នៅពីក្មេងវ័យក្មេង។

ក៖ អូ៎ចុះមីងគិតថារាំច្រៀងមីងចូលចិត្តអត់?

ខ៖ អត់ចេះអត់សូវចូលចិត្តទេ។

ក៖ អូ៎ចុះល្ខោនយីកេអាយ៉ៃមីងចូលចិត្តអត់?

ខ៖ បើថាស្ដាប់ចូលចិត្តបើថាច្រៀងខ្លួនឯងអត់ចេះទេ។

ក៖ អូ៎បាទមីងបាទ!

ខ៖ ចា៎!

ក៖ ចុះមីងគិតថាធ៌មសព្វថ្ងៃហ្នឹងមីងអើសុំសិល្បិ៍នៅ?

ខ៖ នៅ។

ក៖ នៅទេណេះមីងណេះ?  
ខ៖ ចា៎កូនទិញវិទ្យុអោយស្ដាប់ធ៌ម។

ក៖ អូ៎ចុះមីងគិតថាមាននរណាគេមួយនៅក្នុងក្រុមគ្រួសារមីងចេះលេងឧបករណ៍ភ្លេងអត់មីង?

ខ៖ អត់មានទេ។

ក៖ ភ្លេងខ្មែរភ្លេងសៀមភ្លេងពិណពាតអី?

ខ៖ អត់មានផង។

ក៖ អត់មានទេណេះមីងណេះ?

ខ៖ ចា៎!

ក៖ អូ៎ចុះផ្ទះរបស់មីងមានលក្ខណៈបែបណាមីងកាលមីងនៅជាមួយឪពុកម្ដាយមីងផ្ទះម៉េចដល់ពេលឥឡូវមីងមកនៅជាមួយកូនចៅផ្ទះបែបម៉េចអីចឹង?

ខ៖ ហ្នឹងនៅរាល់ថ្ងៃផ្ទះហ្នឹង!

ក៖ អូ៎ចុះកាលមីងនៅជាមួយឪពុកម្ដាយមីងកាលនៅក្មេង?

ខ៖ អើផ្ទះវាធំជាងហ្នឹងតិច។

ក៖ ធំជាងហ្នឹងតិចហោសមីង?

ខ៖ ចា៎!

ក៖ អូ៎ចុះអើផ្ទះហ្នឹងផ្ទះរបស់កូនចៅណេះមីងណេះ?

ខ៖ ចា៎កូនចៅ។

ក៖ អូ៎ពួកគាត់ធ្វើហើយពួកគាត់ហៅមីងមកនៅហ្នឹងទៅ?

ខ៖ ចា៎!

ក៖ អូ៎បាទមីងចុះមីងគិតថាអើមីងមានកូនចៅបងប្អូនណាចេះធ្វើផ្ទះអត់មីង?

ខ៖ អត់។

ក៖ អត់មានទេណេះមីង?

ខ៖ ចា៎!

ក៖ ខាងកូនក្មួយអីក៏អត់មានដែរ?

ខ៖ ចា៎!

ក៖ អូ៎បាទមីងចុះមីងគិតថាផ្ទះដែរមីងនៅជាមួយកូនចៅសព្វថ្ងៃហ្នឹងផ្ទះបែបម៉េចមីងដែរផ្ទះឈើហាស?

ខ៖ ផ្ទះឈើ។

ក៖ ប៉ុន្តែដំបូលសង័្កសីណេះមីង?

ខ៖ ហ្នឹងហើយ!

ក៖​ អូ៎ប៉ុន្តែផ្ទះហ្នឹងប៉ុន្មានខ្នងមីងបីខ្នងពីរខ្នង?

ខ៖ ផ្ទះមួយខ្នង។

ក៖ អូ៎មួយខ្នងហេស?

ខ៖ ចា៎!

ក៖ ប៉ុន្តែដោយសារមីងមានដីធំណេះមីងណេះ?

ខ៖ មានដីធំណាដីលក់អោយគេអើលក់អោយគេហើយមើលកូន។

ក៖ អូ៎ចឹងមានន័យថាដីមីងទាំងអស់ហ្នឹងហេស?

ខ៖ ចា៎ត្រឹមហ្នឹងលក់អស់ហើយតើ!

ក៖ ចឹងហោស?

ខ៖ ចា៎!

ក៖ ចឹងដីយើងសល់ប៉ុណ្ណេះ?

ខ៖ គ្មានទេឥឡូវលក់មើលកូនអស់ហើយអត់មានទេ។

ក៖ ចឹងហោស?

ខ៖ ចា៎អត់មានដីនៅ។

ក៖​ អូ៎ចុះមីងគិតថាអើម្ដាយធ្លាប់ម្ដាយរបស់មីងធ្លាប់បង្រៀនពីជំនាញអីទៅមីងអត់ពេលដែរមីងនៅក្មេងៗហាស ដូចជាលក្ខណៈធ្វើកន្ទេលធ្វើល្អីរឺមួយក៏កូរស្ករត្នោត រឺមួយក៏វេញវល្លិ៍អីចឹងហាសណាស់?

ខ៖ គាត់ធ្វើកន្ទេលកន្ទេលស្លឹកត្នោតហាសណាស់។

ក៖ បាទប៉ុន្តែគាត់ធ្លាប់បង្រៀនដល់យើងអត់?

ខ៖ ចា៎!

ក៖ មីងចេះដែរណេះមីងណេះ?

ខ៖ ចា៎ចេះឥឡូវវាភ្លេចអស់ហើយប៉ុនៅតិចៗ។

ក៖ អូ៎!

ខ៖ នៅចេះបើថាមានគេអ្នកនាំមុខអីចឹងយើងធ្វើអាចធ្វើដែរ។

ក៖ យើងអាចធ្វើហ្នឹងគេបាន?

ខ៖ ហ្នឹងហើយអាចធ្វើហ្នឹងគេបាន។

ក៖ ចុះអាយើងធ្វើកន្ទេលស្លឹកត្នោតអាយើងធ្វើអីហ្នឹងយើងត្រូវការឧបករណ៍អីគេខ្លះមីងសំរាប់ធ្វើ?

ខ៖ មានតើធ្វើស្លឹកត្នោត។

ក៖ មានស្លឹកត្នោតហើយហ្នឹងអាម្ជុរដេកហ្នឹងទៅ?

ខ៖​ ចា៎!

ក៖ អូ៎ចឹងជាទូទៅមួយថ្ងៃយើងធ្វើបានប៉ុន្មានមីង?

ខ៖ អើបួនប្រាំថ្ងៃបានកន្ទេលមួយ។

ក៖ អូ៎ប៉ុន្តែកន្ទេលធំហីមីងហេស?

ខ៖ ចា៎កន្ទេលដូចថាក្បាលមួយម៉ែត្រកន្លះចឹងទៅបណ្ដោយបួនប្រាំម៉ែត្រអីចឹងហាស!

ក៖ អាកន្ទេលគេហាលស្រូវហាលអង្ករអីហ្នឹងហេស?

ខ៖ ហ្នឹងៗកន្ទេលហាលស្រូវ។

ក៖​ អូ៎បាទប៉ុន្តែគ្រាន់ថាយើងធ្វើយើងធ្វើមិនដែរលក់ណាហីមីងធ្វើតែតុកប្រើប្រាស់?

ខ៖ បើធ្វើច្រើនចឹងគេសុំទិញទៅលក់ខ្លះចឹងទៅ។

ក៖ អូ៎ប៉ុន្តែពេលណុដាច់ប៉ុលពតណេះមីងកាលធ្វើ?

ខ៖ ដាច់ហើយ!

ក៖ អូ៎ភាគច្រើនយើងធ្វើហើយចឹងយើងលក់បានមួយប៉ុន្មានទៅមីង?

ខ៖ ទេកាលណុងដូរតែ..។

ក៖ ដូរស្រូវដូរអង្ករអីណេះ?

ខ៖ ដូរស្រូវដូរអង្ករ។

ក៖ អូ៎បាទមីង!

ខ៖ គ្នាឯងចែកទៅ។

ក៖ ប៉ុន្តែអើយើងធ្វើចឹងអើក្នុងកន្ទេលមួយចឹងគា្នប៉ុន្មាននាក់មីងបានបួនប្រាំថ្ងៃហើយមួយ?

ខ៖ តែធ្វើម្នាក់ឯងបើធ្វើម្នាក់ឯងចឹងដល់ពេលណាគាត់ឈប់ធ្វើទៅខ្ញុំទៅជួយអីគាត់តិចតួចចឹងទៅរៀនតាមចឹងហាស!

ក៖ អូ៎!

ខ៖ គាត់ដាក់ចឹងយើងធ្វើពីក្រោយទៅមើលចឹងទៅ។

ក៖ អូ៎ប៉ុន្តែបើមីងធ្វើផ្ទាល់ខ្លួនម៉ងមីងអត់ដែរធ្វើ?

ខ៖ អត់ដែរធ្វើទេព្រោះគាត់ដាក់គោក្បាលចឹងហាស!

ក៖ បាទមីង!

ខ៖ គាត់កក្បាលកអីហើយដល់នៅចឹងកណ្ដាលអីចឹងធ្វើទៅតទៅ។

ក៖ អូ៎បាទមីងបាទចុះមីងគិតថាជំនាញអីផ្សេងទៀតអត់ដែរបង្រៀនទេណេះមីងណេះ?

ខ៖ អត់ដែរទេ។

ក៖ អោយទៅតែស្រែធ្វើតែស្រែចឹងទៅ?

ខ៖​ ចា៎!

ក៖ ចុះជាទូទៅនៅស្រែយើងធ្វើអីគេមីង?

ខ៖ ចា៎!

ក៖ នៅស្រែយើងធ្វើអីគេទៅ?

ខ៖ ទៅស្ទូង។

ក៖ ស្ទូងដកច្រូតកាត់អីចឹងទៅ?

ខ៖ ចា៎!

ក ចុះបើសំរាប់នៅចំការនៅចំការយើងធ្វើអីទៅមីង?

ខ៖ ចំការដាំដូចជាអើដំឡូងដាំអីចឹងទៅណាស់។

ក៖​ អូ៎ប៉ុន្តែឥឡូវយើងដាំអីគេមីង?

ខ៖ ខ្ញុំដាំត្រឡាចល្ពៅរួចទៅវាអត់ភ្លៀងសោះ។

ក៖ តែយើងដាំច្រើនហេសមីងហេស?

ខ៖ ដាំម៉ាល្មមម៉ានេះ។

ក៖ ចំការយើងធំអត់មីង?

ខ៖ មានធំប៉ុន្មានទេ។

ក៖ អូ៎ប៉ុន្តែអាហ្នឹងយើងដាំគោលបំណងយើងទុកហូបរឺមួយក៏ដាំអាចសល់ខ្លះយកទៅលក់?

ខ៖ ចា៎ដូចថាយើងហូបទៅមិនអស់ចឹងសល់យកទៅលក់ចឹងហាស!

ក៖ អូ៎បាទមីងបាទចឹងយើងទើបចាប់ផ្ដើមដាំទេណេះមីងណេះ?

ខ៖ ចា៎ទើបចាប់ផ្ដើមដាំ។

ក៖ អូ៎បាទមីងចុះមីងគិតថាចឹងពេលណាដែរយើងសប្បាយមីង?

ខ៖ ដឹងពេលណាចង់សប្បាយចេះ។

ក៖ អូ៎យើងអត់ដឹងថាពេលណាយើងសប្បាយទេណេះ?

ខ៖ ចា៎!

ក៖ ពេលដែរដាច់ប៉ុលពតថ្មីៗពេលណុងយើងសប្បាយអត់មីង?

ខ៖ សប្បាយពេលណុងសប្បាយអរចឹងជួបជុំបងប្អូនចឹង។

ក៖ ប៉ុន្តែគ្រាន់ថាយើងសប្បាយបែបលក្ខណៈថាយើងអត់ទាន់មានលុយមានអីចាយនៅឡើយទេ?

ខ៖ ចា៎សប្បាយ។

ក៖ គ្រាន់ថាយើងសប្បាយពេលដាច់សង្រ្គាមហើយ..?

ខ៖ ហ្នឹងហើយ!

ក៖ លែងមានសង្រ្គាមហាសណេះ?

ខ៖ លែងមានសង្រ្គាមចឹងលឺចាស់ៗថាអស់មានសង្រ្គាមហើយយើងសប្បាយចឹងហាស!

ក៖​ អូ៎បាទមីងចុះមីងគិតថាកាលពីក្មេងកាលពីមីងនៅរៀនមីងធ្លាប់មានគោលបំណងថាមីងធំឡើងមីងចង់ធ្វើអីអត់មីងធ្លាប់គិតអត់មីង?

ខ៖ ធ្លាប់គិតដែរដូចថាដល់ពេលរៀនបានតិចពេកមិនដឹងទៅធ្វើអីច្បាស់លាស់។

ក៖ អូ៎!

ខ៖ ដល់ទៅយើងរៀនបានតិចចឹងហាស!

ក៖ បាទមីងប៉ុន្តែមីងគិតថាមីងធ្លាប់គិតមួយថាចង់ធ្វើគ្រូបង្រៀន គ្រូពេទ្យប៉ូលីសទាហ៊ានអីធ្លាប់គិតទេមីង?

ខ៖ ដល់រៀនតិចពេកអត់មានបំណងធ្វើអីទេ។

ក៖ យើង..?

ខ៖ ចា៎!

ក៖ អត់គិតទេណេះមីង?

ខ៖ ចា៎លែងគិតចេញ។

ក៖ អូ៎បាទមីងចុះមីងគិតថាបើមានសំនួរចង់ក្រោយមួយមីងបើសិនជាចង់អោយមីងផ្ដែផ្ដាំអើទៅកូនចៅជំនាន់ក្រោយហាសមីងមានពាក្យពេចន៍អីផ្ដាំផ្ញើរទៅពួកគាត់ទេមីង?

ខ៖ ចង់ផ្ដាំផ្ញើរដូចអោយរៀនអោយបានជ្រៅជ្រះចឹងធ្វើការងារចឹង។

ក៖ អូ៎អោយគាត់ខំប្រឹងរៀនដើម្បីអោយមានអនាគត់ល្អ?

ខ៖ ចា៎អោយមានអនាគត់ល្អចឹងហាស!

ក៖ បាទអោយគេ..?

ខ៖ ចង់ធ្វើអីច្បាស់ចឹងហាសកុំអោយដូចជំនាន់ខ្ញុំមុនអីចឹងហាស!

ក៖ ដោយសារជំនាន់យើងអត់បានរៀនណេះមីងណេះ?

ខ៖ អត់បានរៀនអីទេ។

ក៖ បាទមីង!

ខ៖ ចង់អោយកូនចៅខំរៀន។

ក៖ អូ៎បាទចុះ..?

ខ៖ រៀនវិជ្ជា។

ក៖ បាទមីងចុះបើសិនជាមីងរាល់ថ្ងៃមីងធ្លាប់ទូន្មានព្រានប្រដៅពួកគាត់ទេមីងកូនចៅ?

ខ៖ ប្រាប់ចា៎!

ក៖ អូ៎ប៉ុន្តែមីងគិតថាមីងធ្លាប់ប្រាប់ពួកគាត់ថាកុំអោយដើរផ្លូវខុសដូចជក់គ្រឿងញៀនដូចអី?

ខ៖ ចា៎ប្រាប់ដែរប្រាប់ប្រាប់កូនចៅអីចឹងហាស!

ក៖ បាទមីងបាទ!

ខ៖ ថាកុំអោយដើរផ្លូវខុស។

ក៖ អូ៎ចុះ…?

ខ៖ អោយតែដើរផ្លូវល្អទៅ។

ក៖ បាទមីងចុះអើរាល់ថ្ងៃមីងមានចៅប៉ុន្មាននាក់ទៅមីង?

ខ៖ ជាងដប់នាក់ហើយ!

ក៖ ជាងដប់នាក់ហើយណេះ?

ខ៖ ចា៎!

ក៖ ដោយសារកូនរបស់មីងមានកូនចៅតដែរ?

ខ៖ ចា៎!

ក៖ កូនដែរ?

ខ៖ ចា៎!

ក៖ អូ៎បាទមីងចឹងមីងមានពាក្យពេចន៍អីដែរចង់ផ្ដាំផ្ញើរផ្សេងពីហ្នឹងទៀតទេមីងអស់ហើយណេះមីង?

ខ៖ អស់ហើយ!

ក៖ អូ៎បាទ!

ខ៖ ចា៎!

ក៖ ចឹងចុងក្រោយខ្ញុំអរគុណច្រើនមីងដែរបានអោយខ្ញុំពិភាក្សាជាមួយមីងទាក់ទងពីប្រវត្តិរបស់មីងហើយការសម្ភាសទាំងអស់នេះខ្ញុំហ្នឹងដាក់ទៅក្នុងវេបសាយសាលាដើម្បីតំកល់ទុកអោយកូនចៅជំនាន់ក្រោយរបស់មីងបានស្គាល់ហ្នឹងបានដឹងនៅប្រវត្តិរបស់មីងចឹងចុងក្រោយខ្ញុំសុំការអនុញ្ញាតិពីមីងដាក់អើការសម្ភាសរបស់មីងហ្នឹងទៅក្នុងវេបសាយសាលាបានទេមីង?

ខ៖ ហ្នឹងហើយ!

ក៖ អូ៎អត់អីទេណេះមីង?

ខ៖ ចា៎!

ក៖ បាទមីងចឹងអរគុណច្រើនមីង។